smcproject/ml-wiki-sentences huggingface dataset:
1995 ഓഗസ്റ്റ് 6 ന് ലാഹോറിലെ ഗുൽബെർഗിന് സമീപം നാദിറയെ അജ്ഞാത കൊള്ളക്കാർ വെടിവച്ചു കൊന്നു. [2]
ഒരു റെസ്റ്റോറന്റിൽ നിന്ന് വീട്ടിലേക്കുള്ള യാത്രയിലായിരുന്നു നാദിറ.
കവർച്ചക്കാർ അവളുടെ കാർ നിർത്തി അവളുടെ കാറിന്റെ താക്കോൽ തട്ടിയെടുക്കാൻ ശ്രമിച്ചു.
ഭർത്താവിൽ നിന്നുള്ള ചെറുത്തുനിൽപ്പ് കൊള്ളക്കാരിൽ നിന്ന് വെടിവയ്ക്കാൻ കാരണമായി.
മുൻ സീറ്റിലിരുന്ന നാദിറയുടെ കഴുത്തിൽ വെടിയുണ്ടയേറ്റു.
നാദിരയുടെ ഭർത്താവിനെതിരെ കൊലപാതകക്കുറ്റം ചുമത്തിയിരുന്നുവെങ്കിലും അന്വേഷണത്തിൽ കൊലപാതകിയാണെന്ന് തെളിയിക്കാൻ കഴിഞ്ഞില്ല.
ഫിലിമോഗ്രാഫി # Year Title Director Language Notes 1 1986 നിഷാൻ അൽതാഫ് ഹുസൈൻ പഞ്ചാബി released first 2 1986 അഖ്രി ജങ് യൂനുസ് മാലിക് പഞ്ചാബി debut film 3 1986 പുത്താർ ഷെരൻ ഡേ അൽതാഫ് ഹുസൈൻ പഞ്ചാബി 4 1987 ബാദൽ യൂനുസ് മാലിക് പഞ്ചാബി 5 1987 നാചെ നാഗിൻ ഹൈദർ ചൗധരി പഞ്ചാബി 6 1987 മേരി ആവാസ് ഇക്ബാൽ റിസ്വി ഉറുദു first Urdu film 7 1987 Commando Action എ. റിയാസ് പഞ്ചാബി 8 1988 മൗല ബക്ഷ് യൂനുസ് മാലിക് പഞ്ചാബി 9 1988 മഫ്രൂർ ഹസ്സൻ അസ്കരി പഞ്ചാബി 10 1988 ഹുകുമാത്ത് ഹൈദർ ചൗധരി പഞ്ചാബി 11 1988 തോഹ്ഫ ഡൗഡ് ബട്ട് പഞ്ചാബി 12 1988 ബർദാഷ് ഹൈദർ ചൗധരി double version 13 1989 യാരാന യൂനുസ് മാലിക് പഞ്ചാബി 14 1989 സബർദാസ്റ്റ് ഹൈദർ ചൗധരി പഞ്ചാബി 15 1989 മിസ് അല്ലാഹ് രാഖി ഹൈദർ ചൗധരി പഞ്ചാബി 16 1989 കർമ്മം ജഹാംഗീർ ഖൈസർ പഞ്ചാബി 17 1989 രഖ്‌വാല വഹീദ് ദാർ പഞ്ചാബി 18 1989 മേര ചലഞ്ച് അസ്മത് നവാസ് പഞ്ചാബി 19 1989 നാഗിൻ ജോഗി മസൂദ് ബട്ട് double version 20 1989 സുൽം ഡാ സൂരജ് എം. ജാവേദ് ഇക്ബാൽ പഞ്ചാബി 21 1989 ടീസ് മാർ ഖാൻ ഇക്ബാൽ കശ്മീരി പഞ്ചാബി 22 1989 സഖ്മി ഔരത് ഇക്ബാൽ കശ്മീരി double version 23 1989 മുജ്രിം ഹൈദർ ചൗധരി പഞ്ചാബി 24 1990 ജയിലർ ഡൗഡ് ബട്ട് പഞ്ചാബി 25 1990 ഹിഫാസത്ത് ഹൈദർ ചൗധരി പഞ്ചാബി 26 1990 പുട്ടാർ ജഗ്ഗെ ഡാ ഹസ്സൻ അസ്കരി പഞ്ചാബി 27 1990 വക്ത് എം. ഇദ്രീസ് ഖാൻ പഞ്ചാബി 28 1990 രാജ ഇക്ബാൽ കശ്മീരി double version 29 1990 മാർഷൽ യൂനുസ് മാലിക് പഞ്ചാബി 30 1990 ജാങ് ബാസ് ഇർഷാദ് സാജിദ് പഞ്ചാബി 31 1991 ദൗലത് കേ പുജാരി എം. ഇദ്രീസ് ഖാൻ double version 32 1991 ജാദു ഗാർണി ഹസ്‌നെയ്ൻ പഞ്ചാബി 33 1991 ഹുസ്ൻ കാ ചോർ അൽതാഫ് ഹുസൈൻ double version 34 1991 ലഖാൻ മസൂദ് ബട്ട് പഞ്ചാബി 35 1991 വതൻ കേ രഖ്‌വാലെ ഹസ്‌നെയ്ൻ double version 36 1991 ലാഹോരി ബാദ്മാഷ് ഷാഹിദ് റാണ പഞ്ചാബി 37 1991 നാദിറ അൽതാഫ് ഹുസൈൻ double version 38 1991 കോബ്ര ഷാഹിദ് റാണ double version 39 1991 മേരി ജാങ് മുഹമ്മദ് റഷീദ് ഡോഗർ പഞ്ചാബി 40 1991 ഷേർ അഫ്ഗാൻ യൂനുസ് മാലിക് പഞ്ചാബി 41 1991 ഷെയർ ബാദ്മാഷ് സയീദ് അലി ഖാൻ Pashto 42 1992 ജോഷിലേ ഇംതിയാസ് റാണ ഉറുദു 43 1992 മുഹമ്മദ് ഖാൻ കൈഫി പഞ്ചാബി 44 1992 ക്വാനൂൺ സമാപ ലസ്‌കെ ഇനയാത്ത് ഉല്ലാ ഖാൻ Pashto first Pashto film 45 1992 ഷേർ ജാങ് യൂനുസ് മാലിക് പഞ്ചാബി 46 1992 മെഹ്ബൂബ ഹസ്‌നെയ്ൻ double version 47 1992 ഗോഡ്ഫാദർ പർവേസ് റാണ double version 48 1992 മേരാ ഇന്റകാം ഫൈസ് മാലിക് പഞ്ചാബി 49 1993 ജഗ്ഗ ഡാക്കു യൂനുസ് മാലിക് പഞ്ചാബി 50 1993 ആദിൽ അൽതാഫ് ഹുസൈൻ double version 51 1993 ഇലാക ഘെയർ മുംതാസ് അലി ഖാൻ double version 52 1994 ലൈല നസ്രുൽ ഇസ്ലാം double version last film കുറിപ്പുകൾ അവലംബം
നാദിയ മെഡ്‌ജ്മെഡ്‌ജ് ഇംഗ്ലീഷ് വിലാസം https://ml.wikipedia.org/wiki/Nadia_Medjmedj
അൾജീരിയയിൽ നിന്നുള്ള ഒരു പാരാലിമ്പിയൻ അത്‌ലറ്റാണ് നാദിയ മെഡ്‌ജ്മെഡ്‌ജ് (ജനനം: മാർച്ച് 20, 1974) പ്രധാനമായും എഫ് 56 ഷോട്ട് പുട്ട്, ഡിസ്കസ് ത്രോ ഇവന്റുകളിൽ മത്സരിക്കുന്നു
വനിതാ ഷോട്ട് പുട്ട് എഫ് 57 / എഫ് 58 ഇവന്റിലും വനിതാ ഡിസ്കസ് ത്രോ എഫ് 57 / എഫ് 58 ഇനത്തിലും വെങ്കല മെഡൽ നേടി.
അവലംബം ↑ ↑ ↑ ബാഹ്യ ലിങ്കുകൾ Nadia Medjmedj at the International Paralympic Committee (also here ) നാദിയ മെഡ്‌ജ്മെഡ്‌ജ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നാദിയ വിശ്വവിദ്യാലയം
പതിനാലാം നൂറ്റാണ്ടോടെ പ്രശസ്തിയിലേക്ക് കുതിച്ചുകയറിയ നാദിയ (നവദ്വീപ്) വിശ്വവിദ്യാലയം മീമാംസ , ന്യായം , നിയമം , ധർമ്മശാസ്ത്രം , സ്മൃതികൾ , തന്ത്രം , വേദാന്തം , യുക്തിവാദം , ഭക്തിപ്രസ്ഥാനം തുടങ്ങിയ വിഷയങ്ങൾക്ക് പ്രസിദ്ധമായിരുന്നു.
ചൈതന്യൻ, പക്ഷധരൻ, രഘുനാഥശിരോമണി തുടങ്ങിയ ആചാര്യന്മാർ ഉണ്ടായിരുന്ന നാദിയ, കിഴക്കുഭാഗത്തെ ഏറ്റവും വലിയ വിദ്യാഭ്യാസകേന്ദ്രമായിരുന്നു.
1757ലെ പ്ലാസി യുദ്ധം വരെ നില നിന്നിരുന്ന നാദിയ യുദ്ധത്തിൽ തറക്കപ്പെട്ടു.
ഈ പ്രസിദ്ധ സംസ്കൃതവിദ്യാകേന്ദ്രം ഇന്ന് ഒരു ചെറിയ പട്ടണം മാത്രമായവശേഷിക്കുന്നു.
നാദിറ ബാനു ബീഗം ഇംഗ്ലീഷ് വിലാസം https://ml.wikipedia.org/wiki/Nadira_Banu_Begum
ഒരു മുഗൾ രാജകുമാരിയും, മുഗൾ ചക്രവർത്തിയായ ഷാജഹാൻറെ മൂത്തപുത്രനും കിരീടാവകാശിയുമായ ദാര ഷുക്കോഹിന്റെ ഭാര്യയും ആയിരുന്നു നാദിറ ബാനു ബീഗം (14 മാർച്ച് 1618 - ജൂൺ 6, 1659).
ഔറംഗസേബ് അധികാരത്തിലെത്തിയപ്പോൾ ദാരയുടെയും അടുത്ത ബന്ധുക്കളും അദ്ദേഹത്തിന്റെ അനുയായികളും കനത്ത അപകടത്തിലായി.
ഭർത്താവിന്റെ വധത്തിനു ഏതാനും മാസങ്ങൾക്കുമുമ്പ് നാദിറ 1659-ൽ മരണമടഞ്ഞു.
രണ്ട് ആൺമക്കളും ഒരു മകളും അതിജീവിച്ചു.
നാദിർ ഷാ ഇംഗ്ലീഷ് വിലാസം https://ml.wikipedia.org/wiki/Nader_Shah
1736 മുതൽ 1747 വരെ വിശാല ഇറാനിൽ ഭരണത്തിലിരുന്ന അഫ്‌ഷാറി സാമ്രാജ്യത്തിന്റെ ചക്രവർത്തിയും സ്ഥാപകനുമാണ് നാദിർ ഷാ അഫ്‌ഷാർ ( പേർഷ്യൻ : نادر شاه افشار;) എന്ന നാദിർ ഷാ .
(നാദിർ ഖിലി ബെഗ്, നാദിർ ഖാൻ എന്നിങ്ങനെയും അറിയപ്പെടുന്നു).
(ജനനം: 1688 നവംബർ /1698 ഓഗസ്റ്റ് 6 – മരണം: 1747 ജൂൺ 19).
ഇദ്ദേഹത്തിന്റെ സൈനികതന്ത്രങ്ങൾ മൂലം ചില ചരിത്രകാരന്മാർ പേർഷ്യയിലെ നെപ്പോളിയൻ എന്നും രണ്ടാം അലക്സാണ്ടർ എന്നും അദ്ദേഹത്തെ വിശേഷിപ്പിക്കുന്നു.
സഫവി സാമ്രാജ്യത്തിലെ ദുർബലനായ ഷാ ഹുസൈന്റെ കാലത്ത് അഫ്ഗാനികൾ പേർഷ്യ പിടിച്ചടക്കി ആധിപത്യം സ്ഥാപിച്ച വേളയിലാണ് നാദിർഷാ രംഗത്തെത്തുന്നത്.
ഓട്ടൊമൻ തുർക്കികളും റഷ്യക്കാരും പേർഷ്യയുടെ പല ഭാഗങ്ങളും ഇക്കാലത്ത് കൈയടക്കി വച്ചിരുന്നു.
പിന്നീട് സഫവികളൂടെ ദുർബലരായ പിൻ‌ഗാമികളിൽ നിന്നും 1736-ൽ നാദിർ ഷാ അധികാരം സ്വയം ഏറ്റെടുക്കുകയും ചെയ്തു.
നാദിർ ഷയുടെ സൈനികമുന്നേറ്റൾ വിശാലമായ ഒരു പേർഷ്യൻ സാമ്രാജ്യത്തിന്റെ പിറവിക്ക് വഴിതെളിച്ചു.
ഈ സാമ്രാജ്യത്തിൽ, ഇന്നത്തെ ഇറാൻ , അഫ്ഗാനിസ്താൻ , പാകിസ്താൻ , കോക്കാസസ് മേഖലയുടെ ഭാഗങ്ങൾ, മദ്ധ്യേഷ്യയുടെ ചില ഭാഗങ്ങൾ എന്നിവ ഉൾക്കൊള്ളുന്നു.
എങ്കിലും സൈനികരംഗത്തെ ചെലവ്, പേർഷ്യൻ സാമ്പത്തികരംഗത്ത് വൻ നാശനഷ്ടം വരുത്തിവച്ചു.
നാദിർ ഷായുടെ വിജയങ്ങൾ, അദ്ദേഹത്തെ മദ്ധ്യേഷ്യയിലെ ഏറ്റവും ശക്തമായ സാമ്രാജ്യത്തിന്റെ അധിപനാക്കിയെങ്കിലും 1747-ൽ അദ്ദേഹം കൊല്ലപ്പെട്ടതിനു ശേഷം സാമ്രാജ്യം ഛിന്നഭിന്നമായി.
ഷാ ഇസ്മായിൽ ഒന്നാമന്റെ കാലം മുതലേ സഫവികൾക്ക് സൈനികരെ സംഭാവനചെയ്തിരുന്ന വടക്കൻ പേർഷ്യയിലെ ( ഖുറാസാനിലെ ) തുർക്കോഫോൻ അഫ്ഷാർ വംശത്തിൽനിന്നുള്ളയാളാണ് നാദിർ ഷാ.
അഫ്ഷാർ വംശത്തിലെ ക്വിരിക്ലു വിഭാഗത്തിൽ ജനിച്ച ഇദ്ദേഹത്തിന്റെ ജന്മനാമം, നാദിർ ഖിലി ബെഗ് എന്നായിരുന്നു.
താഹ്മാസ്പിന്റെ സൈന്യാധിപൻ
സഫവി സാമ്രാജ്യത്തിലെ ഷാ ഹുസൈന്റെ ഭരണകാലത്ത് 1722 മാർച്ച് 8-ന് കന്ദഹാറിൽ നിന്നുള്ള ഹോതകി ഘൽജികളുടെ സൈന്യം മിർ മഹ്മൂദിന്റെ നേതൃത്വത്തിൽ സഫവി സാമ്രാജ്യത്തിന്റെ തലസ്ഥാനമായ ഇസ്ഫാഹാൻ ആക്രമച്ച് പിടിച്ചടക്കി.
ഷാ ഹുസൈന്റെ രക്ഷപെട്ട ഏകമകനായ താഹ്മാസ്പ് രണ്ടാമൻ 1722 നവംബർ 10-ന് ഖാസ്വിൻ നഗരത്തിൽ വച്ച് പുതിയ ഷാ ആയി പ്രഖ്യാപിക്കുകയും അധികാരം തിരിച്ചുപിടിക്കാൻ ശ്രമമാരംഭിക്കുകയും ചെയ്തു.
1726-ൽ താഹ്മാസ്പിന്റെ സൈന്യത്തിൽ ചേർന്ന നാദിർ ഖാൻ, തുടക്കത്തിൽത്തന്നെ നേതൃപാടവം പ്രകടിപ്പിച്ചിരുന്നു.
മൂന്നു വർഷത്തിനു ശേഷം, ഇദ്ദേഹം സൈന്യത്തിൽ പ്രധാനസ്ഥാനത്തേക്കെത്തുകയും ചെയ്തു.
ഇക്കാലത്ത് താഹ്മാസ്പിനെ പിന്തുണച്ചിരുന്ന മൂന്ന് പ്രധാനപ്പെട്ട തദ്ദേശിയനേതാക്കളിൽ ഒരാളായി നാദിർ ഖാൻ മാറി.
ഖാജർ തുർക്കികളുടെ നേതാവും കാസ്പിയന്റെ തെക്കുകിഴക്കുള്ള ആധുനിക ഗുർഗാൻ നഗരത്തിനടുത്തുള്ള അസ്തറാബാദിലെ ഭരണാധികാരിയുമായിരുന്ന ഫത് അലിഖാൻ ഖാജർ , മശ്‌ഹദിലെ ഭരണാധികാരിയായിരുന്ന മാലിക് മഹ്മൂദ് എന്നിവരായിരുന്നു മറ്റു രണ്ടുപേർ‍.
മൂന്നു നേതാക്കളും തമ്മിലുള്ള പരസ്പരമത്സരം നിരവധി രക്തച്ചൊരിച്ചിലുകളിലും അത് താഹ്മാസ്പിന്റെ സ്ഥാനത്തെ ചോദ്യം ചെയ്യുന്ന നിലയിൽ വന്നെത്തുകയും ചെയ്തു.
ഇതിന്റെത്തുടർന്ന് താഹ്മാസ്പിന്റെ കല്പനപ്രകാരം, ഫത് അലി ഖാൻ ഖാജറിന്റെ തലവെട്ടി.
1726- നവംബറിൽ മശ്‌ഹദിലെ മാലിക് മഹ്മൂദിനെയും നാദിർ ഖാൻ തോൽപ്പിച്ചു.
അങ്ങനെ നാദിർ ഖിലി ഖാൻ, താഹ്മാസ്പ് രണ്ടാമന്റെ സർവസൈന്യാധിപനായി മാറി .
പഷ്തൂണുകൾക്കെതിരെയുള്ള ആക്രമണം
നേതൃത്വമേറ്റെടുത്തതിന് രണ്ടു വർഷങ്ങൾക്കു ശേഷം, മശ്‌ഹദ് താവളമാക്കിയിരുന്ന നാദിർ ഖാൻ, അതിനു കിഴക്കുവശത്ത് ഇന്നത്തെ അഫ്ഗാനിസ്താന്റെ പടിഞ്ഞാറുഭാഗം ( ഹെറാത്തും ഫറായും ) നിയന്ത്രിച്ചിരുന്ന അബ്ദാലി പഷ്തൂണുകളെ നേരിടാൻ തീരുമാനിച്ചു.
രണ്ടു ചിരന്തരവൈരികളാണ് അബ്ദാലികളെ ഇക്കാലത്ത് നയിച്ചിരുന്നത്.
മുഹമ്മദ് ഖാൻ അഫ്ഗാന്റെ സഹോദരനായിരുന്ന അള്ളാ യാർ ഖാൻ, മുഹമ്മദ് സമാൻ ഖാന്റെ പുത്രനായിരുന്ന സുൾഫിക്കർ ഖാൻ എന്നിവരായിരുന്നു ഈ നേതാക്കൾ.
ഇവർ യഥാക്രമം ഹെറാത്തിലും ഫറായിലും ഭരണത്തിലിരുന്നു.
1729-ൽ നാദിർ ഖാൻ അബ്ദാലികളെ പരാജയപ്പെടുത്തി.
എന്നാൽ ഘൽജികളെ തോപ്പിക്കുന്നത് മുഖ്യലക്ഷ്യമാക്കിയിരുന്ന നാദിർ ഖാൻ ഇതിന് അബ്ദാലികളുടെ സഹായം ലഭ്യമാക്കുന്നതിനായി അള്ളാ യാർ ഖാനെ ഹെറാത്തിലെ സഫവി മേൽക്കോയ്മയിലുള്ള ഭരണകർത്താവായി വീണ്ടും നിയമിച്ചു.
അങ്ങനെ നിരവധി അബ്ദാലി പടയാളികൾ നാദിർ ഖാന്റെ സേനക്കൊപ്പം ചേർന്നു.
ഇതിനു ശേഷം ഇസ്ഫാഹാനിൽ ഭരണത്തിലിരുന്ന അഷ്രഫിന്റെ നേതൃത്വത്തിലുള്ള ഹോതകി ഘൽജികളുമായി നിരവധി നാദിർ ഖാൻ നടത്തി.
അവസാനം ഇസ്ഫാഹാന്റെ വടക്കുള്ള മൂർചാഖൂറിൽ വച്ച് അഷ്രഫ് അന്തിമമായി പരാജയപ്പെട്ടു.
ഇതോടെ പേർഷ്യയിലെ പഷ്തൂൺ സാമ്രാജ്യത്തിന് അവസാനമായി.
ഘൽജികളുടെ പരാജയത്തിനു ശേഷം താഹ്മാസ്പ് രണ്ടാമൻ ഇസ്ഫാഹാനിൽ അധികാരമേറ്റെടുത്തു .
താഹ്മാസ്പ് രണ്ടാമന് മൂന്നു വർഷം മാത്രമേ ഭരണം നടത്താനായുള്ളൂ.
പകരം അയാളുടെ ശിശുവായ പുത്രൻ ഷാ അബ്ബാസ് മൂന്നാമന്റെ പേരിൽ 1731 മുതൽ 1736 വരെ നാദിർ ഖാൻ ഭരണം നടത്തി.
ഇക്കാലഘട്ടത്തിൽ ഘൽജികളും അബ്ദാലികളിലെ ഒരു വിഭാഗവും ഉൾപ്പെട്ട സുൾഫിക്കർ ഖാന്റെ നേതൃത്വത്തിലുള്ള സഖ്യം ഹെറാത്തും വടക്കുകിഴക്കൻ ഇറാനിലെ മ‌ശ്‌ഹദും പിടിച്ചടക്കിയെങ്കിലും ഇവരെയെല്ലാം നാദിർ ഖാൻ 1732-ഓടെ പരാജയപ്പെടുത്തി മശ്‌ഹദും ഹെറാത്തും നിയന്ത്രണത്തിലാക്കി.
1736-ൽ അബ്ബാസ് മൂന്നാമനെ സ്ഥാനഭ്രഷ്ടനാക്കി നാദിർ ഖാൻ, നാദിർ ഷാ എന്ന പേരിൽ സ്വയം സാമ്രാജ്യത്തിന്റെ ഷാ ആയി പ്രഖ്യാപിച്ചു .
കന്ദഹാർ ആക്രമണം
അധികാരത്തിലെത്തിയതിനു ശേഷം നിരവധി അബ്ദാലികളും അടങ്ങിയ 80,000-ത്തോളം പേരടങ്ങുന്ന നാദിർ ഷായുടെ സൈന്യം കന്ദഹാർ ലക്ഷ്യമാക്കി മുന്നേറി.
കന്ദഹാർ നഗരത്തിലേക്ക് നേരിട്ട് ഒരു ആക്രമണത്തിന് മുതിരാതിഉന്ന നാദിർ ഷാ, നഗരത്തിന്റെ ചുറ്റുമായി കോട്ടകളുടെ ഒരു വലയം തീർത്ത് സേനയെ ഇവയിൽ വിന്യസിച്ചു.
ഇത്തരത്തിൽ നാദിർ ഷാ സ്വന്തം ഭടന്മാരെ വിന്യസിച്ച് കോട്ട, നാദിറാബാദ് എന്നറിയപ്പെടുന്നു.
ഇന്നത്തെ കന്ദഹാർ നഗരത്തിന്റെ തെക്കുള്ള നാദിറാബാദ് ഇന്നും കാണാവുന്നതാണ്.
കന്ദഹാറിലേക്കുള്ള ആക്രമണം പുരോഗമിക്കുന്ന സമയം തന്നെ മറ്റൊരു പേർഷ്യൻ സൈന്യം, ബന്ദർ അബ്ബാസിൽ നിന്ന് പേർഷ്യൻ ഗൾഫിന്റെ തീരവും , മക്രാൻ തീരവും വഴി കിഴക്കോട്ട് നീങ്ങി.
ഇവർ ബലൂചിസ്താനിലെ കലാട്ടിലെ ഭരണാധികാരിയോട് നാദിർ ഷാക്ക് മുൻപാകെ കീഴടങ്ങാൻ നിർബന്ധിതനാക്കി.
അങ്ങനെ സമീൻ ദ്വാർ, കലാത്-ഇ ഘിൽജി എന്നിങ്ങനെ ബലൂചിസ്താന്റെ മിക്ക ഭാഗങ്ങളും ഷായുടെ നിയന്ത്രണത്തിലായി.
നാദിർ ഷായുടെ കന്ദഹാർ ആക്രമണം ഏതാണ്ട് ഒരു വർഷത്തോളം നീണ്ടു.
1738 മാർച്ച് 12-ന് നാദിർ ഷാ കന്ദഹാർ പിടിച്ചടക്കി.
കന്ദഹാറിന്റെ പതനം, തെക്കുകിഴക്കൻ അഫ്ഗാനിസ്താനിൽ ഘൽജികളുടെ ആധിപത്യത്തിനും വിരാമമിട്ടു.
നാദിർ ഷാ, കന്ദഹാർ മേഖലയിലെ ഹോതകി ഘൽജികളിൽ നിരവധി പേരെ ഖുറാസാനിലേക്ക് നാടുകടത്തി.
പകരം അബ്ദാലികളെ ഇവിടെ വസികാനനുവദിക്കുകയും ചെയ്തു.
ഹോതകി ഘൽജികളുടെ നേതാവായിരുന്ന സുൽത്താൻ ഹുസൈനേയും, ഫറായിലെ അബ്ദാലി നേതാവായിരുന്ന സുൾഫിക്കർ ഖാനേയും അയാളുടെ 15 വയസുകാരൻ സഹോദരൻ അഹ്മദിനേയും മസന്ദരാനിലേക്ക് നാടുകടത്തി .
ഇന്ത്യയിലേക്ക് നാദിർ ഷായുടെ ചിത്രം
ഘൽജികളെ പരാജയപ്പെടുത്തിയതിനു ശേഷം നാദിർ ഷാ മുഗളരെ ലക്ഷ്യമാക്കി നീങ്ങി.
ഘൽജികൾക്കെതിരെയുള്ള തന്റെ ആക്രമണസമയത്ത് ഇന്ത്യയിലേക്ക് കടന്ന ചില അഫ്ഗാനികളെ പിന്തുടർന്ന് ശിക്ഷിക്കാനാണ് ഇന്ത്യയിലേക്ക് കടന്നതെന്നാണ് നാദിർ ഷായുടെ വിശദീകരണം.
എന്നാൽ മുഗൾ സാമ്രാജ്യത്തിന്റെ സമ്പത്ത് തന്നെയായിരുന്നു നാദിർഷായുടെ യഥാർത്ഥലക്ഷ്യം.
1738 മേയ് മാസത്തിലാണ് നാദിർ ഷാ കന്ദഹാറിൽ നിന്ന് ഗസ്നിയിലേക്ക് തിരിച്ചത്.
തുടർന്ന് ഗസ്നിക്ക് തെക്കുള്ള ചഷം ഇ മുഖ്മൂറിലൂടെ ഇന്ത്യൻ അതിർത്തി (മുഗൾ സാമ്രാജ്യത്തിന്റെ അന്നത്തെ അതിർത്തി) കടന്നു.
ഇന്നത്തെ മുഖ്ഖൂർ എന്ന സ്ഥലമാണിത്.
കാബൂൾ എത്തുന്നവരേക്കും കാര്യമായ സംഘടിതപ്രതിരോധങ്ങളൊന്നും നാദിറിന് നേരിടേണ്ടിവന്നില്ല.
കാബൂളിൽ വച്ച് സ്ഥലത്തെ പല പ്രമുഖരും നാദിർ ഷാക്ക് മുൻപിൽ കീഴടങ്ങിയെങ്കിലും നഗരത്തിലെ കോട്ട കീഴടക്കാൻ ജൂൺ അവസാനം വരെ സമയമെടുത്തു.
സെപ്റ്റംബറിൽ, നാദിർ ഷാ പെഷവാറിലേക്ക് തിരിച്ചു.
ഇതേ സമയം വടക്കൻ അഫ്ഗാനിസ്താൻ അധീനതയിലാക്കി, നാദിർഷായുടെ പുത്രൻ റെസ ഖിലി മിർസയുടെ സൈന്യവും ജലാലാബാദിൽ വച്ച് നാദിർഷായോടൊപ്പം ചേർന്നു.
പേർഷ്യക്കാരുടെ പ്രധാന സേന ഖൈബർ ചുരത്തിലേക്ക് നീങ്ങിയപ്പോൾ നാദിർ ഷായുടെ നേതൃത്വത്തിലുള്ള മറ്റൊരു ചെറിയ സേന, തെക്കുവശത്തുള്ള മറ്റൊരുവഴിയിലൂടെ ഇന്ത്യയിൽ കടന്ന് ഖൈബർ ചുരം പ്രതിരോധിച്ചിരുന്ന മുഗളരുടെ സേനയെ പിന്നിൽ നിന്നും ആക്രമിച്ചു.
ഇത് പേർഷ്യൻ സൈന്യത്തിന് താരതമ്യേന എളുപ്പത്തിൽ ഇന്ത്യയിൽ കടക്കുന്നതിന് സഹായകമായി.
പെഷവറിലെത്തിയപ്പോഴേക്കും നഗരം നിരുപാധികം ഷാക്ക് മുൻപിൽ കീഴടങ്ങി.
1739-ന്റെ തുടക്കത്തിൽത്തന്നെ നാദിർ ഷാ പഞ്ചാബ് പിടിച്ചടക്കുകയും ദില്ലി ലക്ഷ്യമാക്കി നീങ്ങുകയും ചെയ്തു.
എന്നാൽ നാദിർ ഷാക്കെതിരെയുള്ള മുഗളരുടെ പ്രതിരോധം, ഭയം നിറഞ്ഞതും അർദ്ധമനസ്സോടുകൂടിയതുമായിരുന്നു.
1739 ഫെബ്രുവരി 24-ന് നാദിർ ഷാ പാനിപ്പത്തിനടുത്തുവച്ച് മുഗൾ സൈന്യത്തെ പരാജയപ്പെടുത്തി.
80,000-ത്തോളം പേരടങ്ങുന്ന സേനയുണ്ടായിരുന്നിട്ടും മുഗൾ ചക്രവർത്തി മുഹമ്മദ് ഷാ ഒരു ദിവസത്തിനു ശേഷം യുദ്ധത്തിൽ നിന്നും പിന്മാറി, നാദിർഷാക്കനുകൂലമായി സന്ധിയിലേർപ്പെടുകയായിരുന്നു.
തുടർന്ന് രണ്ടുമാസം, നാദിർ ഷാ ദില്ലിയിലുണ്ടായിരുന്നു.
ഈ സമയത്ത്, ദില്ലിയിലെ നഗരവാസികളും നാദിർഷായുടെ പേർഷ്യൻ ഖിസിൽബാഷ് സൈനികരുമായി ഒരു സ്പർദ്ധയുണ്ടാകുകയും, ഇതിനെത്തുടർന്നുണ്ടായ കൂട്ടക്കൊലയിൽ 20,000-ത്തോളം നഗരവാസികൾ കൊല്ലപ്പെടുകയും ചെയ്തു.
തുടർന്ന് പേർഷ്യൻ സൈന്യം നഗരത്തിൽ വ്യാപകമായ കൊള്ളയടി നടത്തി.
ഈ സമയത്ത് മുഗൾ സാമ്രാജ്യത്തിന്റെ സമ്പത്ത് മുഴുവനും നാദിഷായും കരസ്ഥമാക്കി.
പ്രശസ്തമായ മയൂരസിംഹാസനം , കോഹിനൂർ രത്നം എന്നിവയെല്ലാം ഇക്കൂട്ടത്തിൽപ്പെടുന്നു.
മുഗളരിൽ നിന്നും ലഭിച്ച സമ്പത്ത്, തുർക്കിക്കെതിരെ പിന്നീട് നടത്തിയ ആക്രമണങ്ങളിൽ നാദിർഷാക്ക് ഇന്ധനമായി.
ഇന്ത്യയിൽ നിന്നും കൊള്ളയടിച്ചു കടത്തിയ സമ്പത്ത് അത്രയധികമായിരുന്നതിനാൽ പിന്നീട് മൂന്നുവർഷത്തേക്ക് നാദിർ ഷാ ഇറാനിൽ നിന്നും നികുതിപോലും പിരിച്ചിരുന്നില്ല.
മുഗൾ ചക്രവർത്തിയെ ഭരണം തിരിച്ചേൽപ്പിച്ച് നാദിർഷാ, 1739 മേയ് പകുതിയോടെ പേർഷ്യയിലേക്കുള്ള മടക്കയാത്ര തുടങ്ങി.
മുഗൾ ചക്രവർത്തിയ്മായുള്ള കരാർ പ്രകാരം, സിന്ധുവിന്റെ വടക്കും പടിഞ്ഞാറുമുള്ള പ്രദേശങ്ങൾ പേർഷ്യൻ സാമ്രാജ്യത്തിന്റെ ഭാഗമായി മാറി.
അങ്ങനെ സിന്ധൂനദി, ഹിന്ദുസ്ഥാന്റെ ഔപചാരിക അതിർത്തിയായി.
മദ്ധ്യേഷ്യൻ ആക്രമണം
ദില്ലിക്ക് ശേഷം, അമു ദര്യക്ക് വടക്കുള്ള പ്രദേശങ്ങളിലേക്കാണ് ഷാ ശ്രദ്ധതിരിച്ചത്.
1740-നും 41-നുമിടയിൽ സമർഖണ്ഡ് , ബുഖാറ , ഖീവ തുടങ്ങിയ ട്രാൻസോക്ഷ്യാനയുടെ മിക്ക ഭാഗങ്ങളും നാദിർ ഷാ കീഴടക്കി.
അങ്ങനെ മുൻകാല ഹഖാമനി പേർഷ്യൻ ചക്രവർത്തിയായിരുന്ന ദാരിയസിന്റെ അധീനപ്രദേശങ്ങളോളം, നാദിർഷാക്ക് കീഴിലായി.
തുർക്കിക്കെതിരെയുള്ള ആക്രമണം
ട്രാൻസോക്ഷ്യാന ആക്രമണത്തിനു ശേഷം 1741-ൽ നാദിർഷാ മശ്‌ഹദിൽ തിരിച്ചെത്തുകയും ഇവിടം തലസ്ഥാനമാക്കുകയും ചെയ്തു.
പിൽക്കാലത്തെ നാദിർഷായുടെ ആക്രമണങ്ങൾ, പ്രധാനമായും തുർക്കിക്കും പേർഷ്യൻ ഗൾഫ് പ്രദേശത്തിനെതിരെയുമായിരുന്നു.
പക്ഷേ ഈ യുദ്ധങ്ങൾ പേർഷ്യയുടെ സമ്പദ്സ്ഥിതിയെ പ്രതികൂലമായി കാര്യമായി ബാധിച്ചു.
ഷായുടെ അവസാനകാലമായപ്പോഴേക്കും ജനങ്ങൾക്കിടയിലും സൈനികർക്കിടയിലും ആസ്വാരസ്യങ്ങൾ ഉടലെടുത്തിരുന്നു.
നാദിർഷായുടെ പിൽക്കാലജീവിതത്തിൽ, അദ്ദേഹം തന്റെ സമീപസ്ഥരെയെല്ലാം സംശയദൃഷ്ടിയോടെയാണ് വീക്ഷിച്ചിരുന്നത്.
ഒരു സുന്നിയായിരുന്ന നാദിർഷായെ, ഷിയാക്കളായിരുന്ന ഇറാനിയൻ പ്രജകൾ അത്രകണ്ട് സ്വീകരിച്ചിരുന്നില്ല.
ഇതിനിടയിൽ തനിക്കെതിരെ തിരിഞ്ഞെന്നാരോപിച്ച് സ്വന്തം മകനെ അന്ധനാക്കാനും അദ്ദേഹം മടിച്ചില്ല.
1747-ൽ അശ്ഖാബാദിന് തെക്കുള്ള ഖ്വചാനടുത്ത് (ഖാബുഷാൻ, കുചാൻ എന്നിങ്ങനെയും അറിയപ്പെടുന്നു.) നാദിർഷായെ അദ്ദേഹത്തിന്റെ കൂട്ടാളികൾ തന്നെ കൊലപ്പെടുത്തി.
കുർദുകളുടെ കലാപം നേരിടാനായി ആ പ്രദേശത്തെത്തിയ നാദിർ ഷായും സൈന്യവും അവിടെ തമ്പടിച്ചിരിക്കുകയായിരുന്നു.
പേർഷ്യൻ സൈനികരിൽ വിശ്വാസമില്ലാതിരുന്ന നാദിർ ഷാ അഫ്ഗാനികളെയായിരുന്നു തന്റെ അംഗരക്ഷകരായി നിയോഗിച്ചിരുന്നത്.
തന്നോട് കൂറില്ലാത്ത ചില പേർഷ്യൻ സൈനികരെ പിറ്റേ ദിവസം തടവിലാക്കണമെന്ന് നാദിർ ഷാ ഒരു ദിവസം തന്റെ അഫ്ഗാൻ സൈനികർക്ക് നിർദ്ദേശം നൽകി.
പേർഷ്യൻ സൈനികർ ഈ വിവരം ഒരു ചാരൻ വഴി മനസ്സിലാക്കുകയും അന്ന് രാത്രി തന്നെ നാദിർഷായുടെ കൂടാരത്തിൽ മൂന്നുപേർ കടക്കുകയും ഉറങ്ങിക്കിടന്ന അദ്ദേഹത്തെ വകവരുത്തുകയുമായിരുന്നു.
നാദിർഷായുടെ പിൻ‌ഗാമികൾ നാദിർ ഷായും മക്കളും നാദിർ ഷായുടെ കഠാരയും ആഭരണങ്ങളും
നാദിർ ഷായുടെ പിൻ‌ഗാമികളിൽ പ്രധാനപ്പെട്ട ഒരാളായിരുന്നു അദ്ദേഹത്തിന്റെ പൗത്രൻ ഷാ രൂഖ്.
നാദിർ ഷായുടെ മരണശേഷം ഇദ്ദേഹം മശ്‌ഹദ് ആസ്ഥാനമാക്കി ഖുറാസാൻ പ്രദേശത്തിന്റെ മുഴുവൻ ഭരണം നടത്തിയിരുന്നു.
അഫ്ഗാൻ നേതാവും ദുറാനിസാമ്രാജ്യസ്ഥാപകനുമായ അഹ്മദ് ഷാ അബ്ദാലി , 1750/51 കാലത്ത് ഷാ രൂഖിനെ പരാജയപ്പെടുത്തുകയും അഫ്ഗാനികളുടെ സാമന്തനാക്കുകയും ചെയ്തു.
പിന്നീട് ഇറാനിൽ അധികാരത്തിലെത്തിയ ഖ്വാജറുകളുടെ രാജവംശം , അതിന്റെ സ്ഥാപകനായിരുന്ന ആഘാ മുഹമ്മദ് ഷായുടെ നേതൃത്വത്തിൽ മശ്‌ഹദ് നഗരം കൈയടക്കുകയും ഷാ രൂഖിനെ തടവുകാരനായി പിടിക്കുകയും ചെയ്തു.
ഖ്വാജറുകളുടെ പൂർവികനായ ഫത് അലി ഖാനെ, നാദിർ ഷായുടെ നേതൃത്വത്തിൽ വധിച്ചതിന്റെ പ്രതികാരമായി, ഷാ രൂഖിനെ ഇവർ ക്രൂരമായി പീഡിപ്പിക്കുകയും കൊലപ്പെടുത്തുകയും ചെയ്തു.
ഇതിനും പുറമേ മശ്‌ഹദിൽ അടക്കം ചെയ്തിരുന്ന നാദിർ ഷായുടെ ശവശരീരത്തിന്റെ എല്ലുകൾ മാന്തിയെടുത്ത്, തെഹ്രാനിലെ ഒരു ഖാജർ കൊട്ടാരത്തിന്റെ തറക്കടിയിൽ (ചവിട്ടി അപമാനിക്കുന്നതിനായി) കുഴിച്ചിട്ടു.
1797-ൽ ഖാജറുകളുടെ ഷാ കൊല്ലപ്പെട്ടതിനെത്തുടർന്ന് ഖുറാസാനിൽ നിന്നും ഖാജറുകൾ പിൻ‌വാങ്ങി.
അങ്ങനെ മശ്‌ഹദിന്റെ നിയന്ത്രണം, ഷാ രൂഖിന്റെ പുത്രൻ നാദിർ മിർസയുടെ കൈവശം വന്നു ചേർന്നു.
ഇതിനിടെ പേഷ്യയിൽ ആഘാ മുഹമ്മദ് ഷാ ഖാജറിന്റെ പിൻ‌ഗാമിയായി അദ്ദേഹത്തിന്റെ സഹോദരപുത്രൻ ഫത് അലി ഷാ (ഭരണകാലം 1797-1834) അധികാരത്തിലെത്തിയിരുന്നു.
പത്തൊമ്പതാനം നൂറ്റാണ്ടിന്റെ തുടക്കത്തിൽത്തന്നെ അദ്ദേഹം ഖുറാസാൻ പിടിച്ചടക്കുകയും, മശ്‌ഹദ് പിടിച്ചെടുത്ത് 1802 അവസാനം, നാദിർ മിർസയേയും അയാളുടെ കുടുംബത്തിലെ 38 പേരേയും തടവിലാക്കി തെഹ്രാനിലേക്ക് കൊണ്ടുപോകുകയും അവിടെ വച്ച് കൂട്ടത്തോടെ വധശിക്ഷക്ക് വിധേയമാക്കുകയും ചെയ്തു കുറിപ്പുകൾ ൧ 1779 മുതൽ 1925 വരെ ഇറാനിൽ അധികാരത്തിലിരുന്ന ഖാജർ സാമ്രാജ്യത്തിന്റെ പൂർവ്വികനാണ് ഫത് അലി ഖാൻ ഖാജർ .
ഇദ്ദേഹത്തിന്റെ വധത്തിന് കൂട്ടുനിൽക്കുകയും മുൻ‌കൈ എടുക്കുകയും ചെയ്തതിന്റെ പേരിൽ നാദിർഷായുടെ പിൻ‌തലമുറയിൽപ്പെട്ടവർ ഖാജറുകളിൽ നിന്നും നിരവധി പീഠനങ്ങൾക്ക് ഇരയായി.
൨ അഫ്ഗാൻ നേതാവും ദുറാനി സാമ്രാജ്യസ്ഥാപകനുമായ അഹ്മദ് ഷാ അബ്ദാലി , നാദിർ ഷായുടെ അംഗരക്ഷകരുടെ തലവനായിരുന്നു.
നാദിർ ഷായുടെ മരണത്തോടെ പേർഷ്യൻ ഖ്വിസിൽബാഷ് സൈനികർക്കിടയിൽ ഒറ്റപ്പെട്ട അബ്ദാലിയും സഹസൈനികരും അവിടെനിന്നും രക്ഷപ്പെട്ട കന്ദഹാറിലെത്തിയാണ് ദുറാനി സാമ്രാജ്യത്തിന് അടിത്തറ പാകിയത്.
൩ ഖാജർ സാമ്രാജ്യത്തിന്റെ പതനത്തിനു ശേഷം 1925-ൽ നാദിർ ഷായുടെ ഭൌതികാവശിഷ്ടങ്ങൾ മശ്‌ഹദിൽ ഒരു ശവകുടീരത്തിൽ സംസ്കരിച്ചിരുന്നു.
കൊണ്ടോട്ടി താലൂക്ക് ഇംഗ്ലീഷ് വിലാസം https://ml.wikipedia.org/wiki/Kondotty_Taluk
മലപ്പുറം ജില്ലയിലെ പുതുതായി രൂപം കൊണ്ട താലൂക്കാണ് കൊണ്ടോട്ടി താലൂക്ക് .
മലപ്പുറം ജില്ലയിലെ ഏഴാമത്തെ താലൂക്കായി 2013 ഡിസംബർ 23നാണ്‌ മുഖ്യമന്ത്രി ഉമ്മൻചാണ്ടി പ്രഖ്യാപിച്ചത്.
വില്ലേജുകൾ മൊറയൂർ നെടിയിരുപ്പ്‌ കൊണ്ടോട്ടി മുതുവല്ലൂർ ചീക്കോട്‌ കുഴിമണ്ണ പുളിക്കൽ വാഴക്കാട്‌ വാഴയൂർ ചെറുകാവ്‌ പള്ളിക്കൽ ചേലേമ്പ്ര അവലംബം ↑ http://www.sirajlive.com/2013/03/21/9643.html
കൊണ്ഡ ഭാഷ (ഇന്ത്യ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 ജൂലൈ മുതൽ തുടരുന്നു.
കൊണ്ഡ അഥവാ കൂബി ആന്ധ്രാ പ്രദേശിൽ കൊണ്ഡ​ർ എന്ന വർഗ്ഗക്കാർ സംസാരിക്കുന്ന ഭാഷയാണ്.
കൊണ്ടോട്ടി നേർച്ച ഇംഗ്ലീഷ് വിലാസം https://ml.wikipedia.org/wiki/Kondotty_Nercha Thattante Petti Varavu Kondotty Qubba
മലപ്പുറം ജില്ലയിലെ കൊണ്ടോട്ടി എന്ന സ്ഥലത്ത് നടക്കുന്ന ഒരു ആണ്ടുനേർച്ചയാണ് കൊണ്ടോട്ടി നേർച്ച .
ഷേഖ് മുഹമ്മദ് ഷാ എന്നായാളുടെ ചരമദിനത്തോടനുബന്ധിച്ചാണ് ഇത് നടക്കുന്നത്.
ഇത് ജില്ലയിലെ വലിയ ഒരാഘോഷമാണ്.
ഇത് ഹിന്ദു-മുസ്ലീം സൗഹൃദത്തിന്റെ ഒരു പ്രതീകമായി കണക്കാക്കപ്പെടുന്നു.
ജാതിമത വേലിക്കെട്ടുകളില്ലാത്ത ഒരു കൊയ്ത്തുത്സവമാണിതെന്ന് നിരീക്ഷിക്കപ്പെട്ടിട്ടുണ്ട്.
ഇത് കൊണ്ടോട്ടി പൂരം എന്നും അറിയപ്പെടുന്നു.
മുഹമ്മദ് ഷാ തങ്ങൾ എന്നയാൾ ഹിജറ വർഷം 1130-ൽ (1717-18) ബോംബെയിൽ നിന്ന് കൊണ്ടോട്ടിയിലെത്തി താമസമായി.
അദ്ദേഹവും പിന്മുറക്കാരും കൊണ്ടോട്ടി തങ്ങൾമാർ എന്ന പേരിൽ അറിയപ്പെടാനും തുടങ്ങി.
ഹിജറ1099-ൽ (1687-88) ഇസ്മായിൽ-ഫാത്തിമ എന്നിവരുടെ മകനായാണ് മുഹമ്മദ് ഷാ തങ്ങൾ ബോംബെയിൽ ജനിച്ചത്.
ആദ്യം ഈ പ്രദേശത്തെ മുസ്ലീങ്ങൾ പൊന്നാനി മഖ്ദൂമികൾ , സയ്യിദ് ശൈഖ് ജിഫ്‌രി എന്നിവരുടെ നേതൃത്വത്തിൻ കീഴിലായിരുന്നു.
ഷാ വന്നതോട് കൂടി അദ്ദേഹത്തിനും ജന പിന്തുണ വർദ്ധിച്ചു.
ഇത് കണ്ട പാരമ്പര്യ ആത്മീയ പണ്ഡിതർ ഷായ്ക്കെതിരെ രംഗത്തു വന്നു .
ഷാ വ്യാജ സൂഫിയാണ് എന്നായിരുന്നു അവരുടെ ആരോപണം.
ഷായുടെ ശിഷ്യന്മാർ ഗുരുവിനു മുന്നിൽ കുമ്പിടുമായിരുന്നു.
ഇത് തെറ്റാണെന്നു ഷായുടെ എതിരാളികളായ ജിഫ്രി , മമ്പുറം സയ്യിദ് അലവി , ഉമർ ഖാദി എന്നിവർ മത വിധി നൽകി .
സ്ത്രീ പുരുഷന്മാർ ഇടകലർന്നു ഭജനമിരിക്കുന്നതും ബാഗ്ദാദിലെ സൂഫി പുണ്യളന്മാരുടെ പേരിൽ മുഹമ്മദ് ഷാ നടത്തുന്ന നേർച്ചകളിൽ ചെണ്ടയും , ആനയും , അമ്പാരിയും ഉപയോഗിക്കുന്നതും അക്കാലത്തെ യാഥാസ്ഥിതിക പണ്ഡിതന്മാരെ ചൊടിപ്പിച്ചു.
ഷായ്ക്കെതിരെ കൂടുതൽ വിമർശനങ്ങളുമായി അവർ രംഗത്തിറങ്ങാൻ ഇവ കാരണമായി.
അരീക്കോട് കുഞ്ഞാവ എന്നയാൾ ഷായുടെ ജീവചരിത്രം ഖിസ്സതു മുഹമ്മദ്ഷാ തങ്ങൾ എന്ന മാപ്പിളപ്പാട്ടായി രചിക്കുകയുണ്ടായി.
ഇദ്ദേഹം ഹിജറ1180 റബീഉൽ അവ്വൽ 14-ന് (1766 ഓഗസ്റ്റ് 20) മരിച്ചുപോയി.
ഇദ്ദേഹത്തിന്റെ മഖ്ബറയോടനുബന്ധിച്ചാണ് വാർഷികാഘോഷമായി കൊണ്ടോട്ടി നേർച്ച നടത്തിവരുന്നത്.
സൂഫികളായ ബാഗ്ദാദിലെ ശൈഖ് മുഹ് യുദ്ദീൻ അബ്ദുൽ ഖാദർ ജിലാനി, ശൈഖ് മുഹ് യുദ്ദീൻ അജ്മീരി ചിഷ്തി എന്നിവരുടെ പേരിൽ മുഹമ്മദ് ഷാ തങ്ങൾ (കൊണ്ടോട്ടി തങ്ങൾ) നടത്തിയ ആണ്ട് നേർച്ച (‘ഖത്തം ഫാത്തിഹ’) ആണ് പിന്നീട് കൊണ്ടോട്ടി നേർച്ചയായി രൂപാന്തരപ്പെട്ടത് എന്നും അഭിപ്രായമുണ്ട്.
മുഹമ്മദ് ഷാ തങ്ങളുടെ പൗത്രൻ അബ്തിയാഅ്ഷായുടെ കാലം മുതലാണ് നേർച്ച ജനകീയമായത്.
വർഷം തോറും മുഹറത്തിൽ മൂന്ന് ദിവസങ്ങളായാണ് ചടങ്ങുകൾ നടക്കുന്നത്.
ചടങ്ങുകളുടെ തുടക്കമായി ഖുബ്ബയുടെ സമീപത്തുള്ള പാടത്ത് മൂന്ന് വലിപ്പത്തിലുള്ള പീരങ്കികൾ പൊട്ടിക്കും.
പ്രധാന 'കാഴ്ച്ച' വിവിധ സ്ഥലങ്ങളിൽ നിന്നുള്ള 'പെട്ടിവരവുകളാണ്. പെരിന്തൽമണ്ണയിൽ നിന്നുള്ള വെള്ളാട്ടറ പെട്ടിവരവിനെത്തുടർന്ന് ഖുബ്ബയിലേയ്ക്ക് ധാരാളം വരവുകളുണ്ടാകും (തങ്ങൾ കുടുംബത്തിനുള്ള കാണിക്കയായ ഭക്ഷ്യ ധാന്യങ്ങളാണ് ഇതിലുണ്ടാവുക). '
തട്ടാന്റെ പെട്ടി' ആണ് അവസാനത്തേത്.
ഇതോടെ ഖുബ്ബയിൽ സമാധാന ഛിഹ്നമായ വെ‌ള്ളക്കൊടി സമർപ്പണമുണ്ടാകും.
ഇതോടനുബന്ധിച്ച് ദർഗയിലും തകിയ്യയിലും കോൽക്കളി, ശൈഖ്‌ മുഹമ്മദ്‌ ഷാ, പേർഷ്യൻ സൂഫിയായ അബ്‌ദുൽഖാദിർ ജീലാനി എന്നിവരെ സ്‌തുതിച്ചുള്ള പാട്ടുകൾ എന്നിവയുണ്ടാകാറുണ്ട്.
ദളിത് വിഭാഗങ്ങളുടെ ചവിട്ടുകളി കലാരൂപങ്ങൾ ഇതിന്റെ ഭാഗമായി ഉണ്ടാകാറുണ്ട്.
ചടങ്ങുകളുടെ ഭാഗമായി ഷഹനായി വാദനമുണ്ടാകാറുണ്ട്.
നകാര വാദ്യവും അതെത്തുടർന്ന് കൊണ്ടോട്ടി `തോക്കെടുക്കൽ' എന്ന ആഘോഷച്ചടങ്ങും ഉണ്ടാകാറുണ്ട്.
ഉത്സവത്തിലെ ഒരു വഴിപാട് തോക്കിനുള്ള എണ്ണയാണ്‌.
തോക്ക്‌ എണ്ണയിട്ട്‌ വൃത്തിയാക്കിക്കഴിഞ്ഞ് ബാക്കിവരുന്ന എണ്ണയ്‌ക്ക്‌  രോഗസംഹാര ശേഷിയുണ്ടെന്ന് വിശ്വാസമുണ്ട്.
തോക്ക്‌ ചുമക്കുന്നതും രോഗങ്ങൾ സുഖപ്പെടാൻ കാരണമാകുമെന്ന് വിശ്വാസമുണ്ട്.
ഇതോടൊപ്പം നിലവിളക്ക് കൊളുത്തപ്പെടാറുണ്ട്.
തഖിയാക്കലിൽ നിന്ന് ചന്ദനമെടുക്കൽ കർമത്തോടെ കൊണ്ടോട്ടി നേർച്ചയുടെ കൊടിയിറങ്ങും.
സമാപനസമയത്ത് പീരങ്കിവെടി വയ്ക്കുകയും മുഗൾ പലഹാരമായ മരീദ വിതരണം ചെയ്യുകയും ചെയ്യും.
കഴിഞ്ഞ നാല് വർഷത്തോളമായി അവിടെ ഉൽസവങ്ങളൊന്നും നടക്കുന്നില്ല , അതിന്റെ കാരണങ്ങളിലൊന്ന് ആ പള്ളി നടത്തിപ്പുകാരായ തങ്ങൾ കുടുംബത്തിലെ മൂത്ത കാരണവരുടെ മരണത്തിന് ശേഷം  ഉൽസവ നടത്തിപ്പിനെ ചൊല്ലി തർക്കം ഉടലെടുക്കുകയും ഒരു അഭിപ്രായ സമന്വയത്തിലെത്തിച്ചേരുവാൻ കഴിയാതെ പോകുകയും ചെയ്യുന്നത് കൊണ്ടാണെന്ന് അറിയുന്നു .
11- OI - 2017 വിമർശനം
ഇത് ഹൈന്ദവാചാരങ്ങളെ പകർത്തുന്നു എന്ന് വിമർശനമുണ്ട്.
ഇത് ശീഇസ വിശ്വാസം മൂലമുണ്ടായ  അനാചാരമാണെന്നും ഇസ്ലാന്മിനു മുൻപുള്ള വിശ്വാസങ്ങളുടെ ശേഷിപ്പാണെന്നും മതവിരുദ്ധമായ ദുരാചാരമാണെന്നും വാദമുണ്ട്.
മമ്പുറം സയ്യിദ് അലവി തങ്ങൾ, പുത്രൻ സയ്യിദ് ഫസൽ പൂക്കോയതങ്ങൾ എന്നിവർ ഇതിനെതിരേ പ്രവർത്തിക്കുകയുണ്ടായെങ്കിലും അതിന് വലിയ ഫലമുണ്ടായില്ല.
കൊണ്ടോട്ടി പഴയങ്ങാടി ജുമാ മസ്ജിദ് കൊണ്ടോട്ടി പഴയങ്ങാടി പള്ളി
കേരളത്തിലെ  പുരാതനമായ  ഒരു മുസ്ലിം  ആരാധനാലയമാണ് കൊണ്ടോട്ടി പഴയ ജുമാഅത്ത് പള്ളി .
കൊണ്ടോട്ടിയുടെ ഹൃദയഭാഗത്ത് സ്ഥിതി ചെയ്യുന്ന ഈ പള്ളിക്ക് ഏകദേശം 700 വർഷം പഴക്കമുള്ളതായി കണക്കാക്കപെടുന്നു.
കൊണ്ടോട്ടിയുടെ  ആത്മീയ സാംസ്കാരിക  രാഷ്ട്രീയ  രംഗങ്ങളിൽ നിർണ്ണായക  സ്വാധീനം ചെലുത്തിയ  പഴങ്ങാടി  പള്ളി  ഇന്നത്തെ രീതിയിൽ നിർമിച്ചത് 18 നൂറ്റാണ്ടിലാണ്.
കൊണ്ടോട്ടി എന്നാ പേരിനു കാരണമായത് ഈ പള്ളിയാണ്.
പോർച്ചുഘീസ്‌  ആധിപത്യ കാലത്ത് കൊണ്ടോട്ടിയുടെയും പരിസര പ്രദേശങ്ങളിലെയും ജനങ്ങൾ ആരാധന കർമങ്ങൾക്ക് ആശ്രയിച്ചിരുന്നത് തിരൂരങ്ങാടി പള്ളിയായിരുന്നു.
കൊണ്ടോട്ടിയിൽ  നിന്നും ഏറെ ദൂരെയുള്ള    തിരൂരങ്ങാടി പള്ളിയിലേക്ക്  കാൽനടയായിട്ടായിരുന്നു  പോയികൊണ്ടിരുന്നത് .
ഒരിക്കൽ ജുമുഅ പള്ളിക്കകത്തെത്തിയപ്പോഴേക്കും  അവസാനിച്ചിരുന്നു .
തിരൂരങ്ങാടി പള്ളിയിലെ ഖാസി ഇതു കണ്ടു പറഞ്ഞു. 'ഈന്തിൻ പട്ടകൊണ്ടെങ്കിലും നിങ്ങൾക്ക്‌ അവിടെ ഒരു പള്ളി പണിതുകൂടെയെന്ന്‌ 'ഖാസിയുടെ ചോദ്യം ഇവിടെ ഒരു പള്ളി നിർമ്മിക്കാനുള്ള പ്രചോദനമാകുകയായിരുന്നു.
തുടർന്ന് കൊണ്ടോട്ടിയിലെ പ്രമാണിയായിരുന്ന  തലയൂർ മൂസത്‌  പള്ളിക്കായി സ്ഥലം വാഗ്ദാനം ചെയ്തു.
എന്നാൽ കാടുമൂടിയ ആ പ്രദേശം പള്ളി നിർമ്മാണത്തിന് അനുയോജ്യമായിരുന്നില്ല .
ഇതേ തുടർന്ന് സ്ഥലത്തെ സമ്പന്നർ  ജനങ്ങൾക്ക്മുമ്പാകെസ്വർണ്ണ  നാണയങ്ങൾ കാടിലേക്ക്  വലിച്ചെറിഞ്ഞു .
സ്വർണ്ണ  നാണയങ്ങൾ സ്വന്തമാക്കാൻ നാട്ടുകാർ  വെട്ടു കത്തിയും കോടലിയുമായി  കാടിലേക്കിറങ്ങി  കാട്  വെട്ടി തെളിച്ചു .
ഇങ്ങനെ കാട് വെട്ടിയുണ്ടാക്കിയ പ്രദേശം 'കൊണ്ടുവെട്ടി ' എന്നറിയപ്പെട്ടു .
കാലക്രമേണ കൊണ്ടുവെട്ടി ലോപിച്ച് കൊണ്ടോട്ടി ആയി എന്നാണ് ചരിത്രം.
പള്ളി സ്ഥാപിച്ചതിനു  ശേഷം ജനങ്ങൾ പള്ളിക്ക് ചുറ്റും  താമസമാരംഭിക്കുകയും  കൊണ്ടോട്ടി  ഒരു ചെറു നഗരമായി വളരുകയും ചെയ്തു.
അക്കാലത്തെ മലബാറിലെ പ്രമുഖ പണ്ഡിതനായ സൈനുദീൻ മഖ്ദൂം അന്ത്യവിശ്രമം ഇവിടെയാണ്‌.
ശില്പ ചാതുര്യം
കേരളത്തിലെ പഴക്കമേറിയ പള്ളികളിലൊന്നായ  പഴങ്ങാടി  പള്ളി  അതിന്റെ ശില്പ  ചാതുര്യതിന്നും പേര് കേട്ടതാണ്.
കേരളത്തിന്റെ തനത് വാസ്തു വൈദ്യഗ്ധ്യവും  മുഗൾ  പേർഷ്യൻ  രീതിയുടെയും സമന്വയം  ഇവിടെ കാണാൻ സാധിക്കും .
കേരളത്തിലെ പഴയ നാല് കെട്ടുകളെയും  ഓർമിപ്പിക്കുന്ന  പള്ളിയുടെ കെട്ടിടവും  മിനാരങ്ങളും ഇതിന്റെ  തെളിവാണ്.
ഇതിന്റെ ഉൾവശം ഭൂരിഭാഗവും തേക്കിൻ തടികൾ കൊണ്ടാണ്  നിർമിച്ചിട്ടുള്ളത് .
കാലക്രമേണ ഏറെ പുനരുദ്ധാരണങ്ങൾ വേണ്ടി വന്നെങ്കിലും ഇന്നും അത് പഴയ പ്രൗഡിയോടെ നിലകൊള്ളുന്നു കൊണ്ടോട്ടി പഴയങ്ങാടി ജുമാമസ്ജിദ് കൊണ്ടോട്ടി പഴയങ്ങാടി ജുമാമസ്ജിദ് Pazhayangadi Mosque എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊണ്ണാരസ്
കൊണ്ണാരേസീ കുടുംബത്തിലെ ഒരു സസ്യജനുസ്സാണ് കൊണ്ണാരസ് .
ഈ സ്പീഷീസിലെ ചെടികൾ സാധാരണയായി മരവള്ളികളാണ്(woody climber).
ചിലവ കുറ്റിച്ചെടികളോ മരങ്ങളോ ആണ്.
ദ്വിലിംഗപുഷ്പങ്ങൾ സുഗന്ധമുള്ളവയാണ്.
കായകൾ പോഡുകൾ പോലെ ഉള്ളവയാണ്.
വിതരണവും സ്വാഭാവിക ചുറ്റുപാടുകളും
കൊണ്ണാരസ് ഉഷ്ണമേഖലാപ്രദേശങ്ങളിൽ പരക്കെക്കാണപ്പെടുന്നു.
2014 മെയ് വരെ The Plant List 110 സ്പീഷീസുകളെ അംഗീകരിച്ചിട്ടുണ്ട്: Connarus africanus Lam.
Connarus agamae Merr.
Connarus andamanicus M.S.Mondal Connarus annamensis Gagnep.
Connarus bariensis Pierre Connarus beyrichii Planch.
Connarus blanchetii Planch.
laurifolius (Baker) Forero Connarus brachybotryosus Donn.
Connarus bracteosovillosus Forero Connarus celatus Forero Connarus championii Thwaites Connarus cochinchinensis (Baill.) Pierre Connarus conchocarpus F.Muell.
schumannianus (Gilg) Leenh.